CELEX: 62005TA0396
Language: fi
Date: 2009-06-10 00:00:00
Title: Yhdistetyt asiat T-396/05 ja T-397/05: Yhteisöjen ensimmäisen oikeusasteen tuomioistuimen tuomio 10.6.2009 — ArchiMEDES v. komissio (Välityslauseke — Sopimus, joka koskee kaupunkikiinteistön korjaussuunnitelmaa — Maksettujen ennakkojen osittainen palautus — Komission velvoittaminen suorittamaan loppusumma — Komission vastakanne — Kumoamiskanne — Saatavien perintää koskeva päätös — Veloituslasku — Sopimukseen perustuvat toimet — Tutkimatta jättäminen — Saatavien kuittaaminen)

1.8.2009   
            
            
               FI
            
            
               Euroopan unionin virallinen lehti
            
            
               C 180/43
            
         Yhteisöjen ensimmäisen oikeusasteen tuomioistuimen tuomio 10.6.2009 — ArchiMEDES v. komissio
   (Yhdistetyt asiat T-396/05 ja T-397/05) (1)
   
   (Välityslauseke - Sopimus, joka koskee kaupunkikiinteistön korjaussuunnitelmaa - Maksettujen ennakkojen osittainen palautus - Komission velvoittaminen suorittamaan loppusumma - Komission vastakanne - Kumoamiskanne - Saatavien perintää koskeva päätös - Veloituslasku - Sopimukseen perustuvat toimet - Tutkimatta jättäminen - Saatavien kuittaaminen)
   2009/C 180/79
   Oikeudenkäyntikieli: ranska
   
      Asianosaiset
   
   
      Kantaja: Architecture, microclimat, énergies douces — Europe et Sud SARL (ArchiMEDES) (Ganges, Ranska) (edustajat: asianajajat P.-P. Van Gehuchten, J. Sambon ja P. Reyniers)
   
      Vastaaja: Euroopan yhteisöjen komissio (asiamiehet: aluksi K. Kańska ja E. Manhaeve, sittemmin E. Manhaeve)
   
      Oikeudenkäynnin kohde
   
   
               —
            
            
               komission päätös, jolla perittiin takaisin komission ja kantajan välisen sopimuksen perusteella maksettuja ennakkoja, ja komission päätös, jolla kuitattiin kantajan ja komission keskinäiset saatavat, on kumottava EY 230 artiklan nojalla asiassa T-396/05
            
         
               —
            
            
               komissio on sopimukseen perustuvan vastuunsa perusteella velvoitettava suorittamaan samaan sopimukseen perustuvan tuen loppuosa EY 238 artiklan nojalla asiassa T-397/05
            
         
      Tuomiolauselma
   
   
               1)
            
            
               Kanne jätetään tutkimatta asiassa T-396/05 siltä osin kuin se kohdistuu veloituslaskuun nro 3240705638 ja Euroopan yhteisöjen komission 30.8.2005 päivättyyn kirjeeseen sisältyneeseen takaisinperintää koskevaan päätökseen.
            
         
               2)
            
            
               Komission 5.10.2005 päivättyyn kirjeeseen sisältyneen sellaisen päätöksen kumoamista koskevaa vaatimusta ei ole enää tarpeen ratkaista asiassa T-396/05, jolla Architecture, microclimat, énergies douces — Europe et Sud SARLilta (ArchiMEDES) vaadittiin vastakkaisten saatavien kuittausta.
            
         
               3)
            
            
               Kanne hylätään asiassa T-397/05.
            
         
               4)
            
            
               ArchiMEDES velvoitetaan maksamaan asiassa T-397/05 komissiolle 148 256,86 euroa sekä tälle summalle laskettavat viivästyskorot Ranskan oikeudessa vahvistetun lakisääteisen koron mukaan velan täysimääräiseen maksamiseen saakka, eikä tämä korko saa ylittää 5,5 prosenttia vuodessa.
            
         
               5)
            
            
               ArchiMEDES vastaa asiassa T-396/05 omista oikeudenkäyntikuluistaan, ja se velvoitetaan korvaamaan puolet komission oikeudenkäyntikuluista välitoimimenettelystä asiassa T-396/05 R aiheutuneet oikeudenkäyntikulut mukaan lukien.
            
         
               6)
            
            
               ArchiMEDES velvoitetaan asiassa T-397/05 korvaamaan oikeudenkäyntikulut välitoimimenettelystä asiassa T-397/05 R aiheutuneet oikeudenkäyntikulut mukaan lukien.
            
         
      (1)  EUVL C 74, 25.3.2006.